ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 24. mája 2006
								Materiál č.: 9379/2006
								K bodu.: 14

S T A N O V I S K O 

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 403/2005 Z.z. o najväčších prípustných rozmeroch a najväčšej prípustnej hmotnosti niektorých vozidiel 

I

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 403/2005 Z.z. o najväčších prípustných rozmeroch a najväčšej prípustnej hmotnosti niektorých vozidiel n a rokovanie vlády SR predkladá minister dopravy, pôšt a telekomunikácií SR Pavol Prokopovič. 

II

Predloženým návrhom nariadenia vlády sa deklaruje skutočnosť, že najvyššia prípustná hmotnosť vozidla podľa požiadaviek prílohy IV smernice Európskeho parlamentu a Rady 94/27/ES z 22. júla 1997, ktorou sa mení a dopĺňa smernica 70/156/EHS v znení smernice Európskeho parlamentu a Rady 2001/85/ES z 20. novembra 2001 a smernice Komisie 2003/19/ES z 21. marca 2003 je ustanovená v nariadení vlády SR č. 403/2005 Z.z. o najväčších prípustných rozmeroch a najväčšej prípustnej hmotnosti niektorých vozidiel.

III

Vláda Slovenskej republiky na svojom zasadnutí dňa 17. mája 2006 pri prerokúvaní nového znenia Návrhu nariadenia vlády SR o technických požiadavkách na hmotnosti a rozmery určitých kategórií motorových vozidiel a ich prípojných vozidiel (materiál č. 8942/2006) prijala záver vypustiť článok II, ktorým sa mení nariadenia vlády SR č. 403/2005 Z.z. jeho obsah riešiť formou samostatného nariadenia vlády SR.
Sekcia vládnej legislatívy konštatuje, že predkladateľ akceptoval záver vlády a odporúča vláde SR návrh nariadenia vlády SR schváliť v predloženom znení.

V Bratislave 22. mája 2006
Vpracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy
							          Úradu vlády SR